**Hvordan vurdere barnets allmenntilstand?**

Allmenntilstand omfatter både den fysiske og den psykiske siden av helsen. Barn må ha god allmenntilstand for å være i barnehagen. Feberen alene sier ikke noe om hvor sykt et barn er. Et barn kan ha høy feber uten å være alvorlig syk, og motsatt.

**Hva er god nok allmenntilstand for å være i barnehagen?**

Barnet må kunne delta i ordinær lek ute og inne. Det betyr at barnet må ha så god form at det tåler og trives med å forholde seg til mange barn og voksne og å delta i barnehagedagen aktiviteter som påkledning, rydding, gruppe aktiviteter, lek osv.

Lytt til barnet:

* Er barnet sutrete og klengete? Hva forteller det deg?
* Er barnet mer trett enn vanlig?
* Hva forteller gråten/skriket deg?

Se på barnet:

* Hvordan er barnets hudfarge, blek?
* Hvordan er øynene? Hva sier barnets ansiktsuttrykk deg?
* Hva slags farge har snørret?
* Hvordan er hosten og stemmen?

Kjenn på barnet:

* Er barnet varm/kaldsvett?
* Kroppstemperatur?

Lukt:

* Er det spesiell lukt fra barnets pust, avføring, urin?

Barnehagens bemanning er i tråd med barnehageloven og utifra at barns almenntilstand er så god at barnet ikke har behov for å være «fangbarn», men kan være i ordinær aktivitet sammen med de andre barna.

Andslimoen 14. september 2021

Andslimoen barnehage

Ingunn Nilsen, enhetsleder